เคยมาร้านนี้ตั้งแต่มีรถตู้ส้มๆ กับตุ๊กตาเด็กอ้วนตั้งหน้าร้าน ที่ติดใจในร้านนี้คือการตกแต่งร้านที่เป็นแนวย้อนยุค ผสมอินดี้นิดๆ โทนในร้านก็หวานแหววถูกใจ มีของเล่นยุคเก่าๆให้นั่งย้อนวันวานได้อีก แถมยังมี Free Wifi ให้นั่งเล่นค่าเวลาได้ด้วย มาพูดถึงรสชาติเครื่องดื่ม เนื่องจากเป็นคนไม่ค่อยชอบหวาน จึงรู้สึกได้ว่าหอมกลมกล่อมกำลังดี แต่สามีชอบหวาน จึงบอกว่าจืดชืด อันนี้ขึ้นอยู่กับความชอบนะ ราคาไม่สูงเท่าไรนัก แก้วละ 40 บาท โดยรวมร้านนี้คุณสามารถใช้เวลาได้นาน เพราะมีหนังสือต่างๆให้อ่าน นับว่าเป็นจุดแวะพักผ่อนคลายที่ดีจุดหนึ่ง